Lisaleht Käsitöölane: Kivid kaunistavad ja ravivad
#000000
Esimeseks katsetuseks silikooniga tegijale sobib kividest pall. Haldjamaja nõuab juba rohkem teadmisi ja oskusi.
#000001
Minu lapsepõlvekodu on täis erinevaid kive. Neid leidub väljas kiviaedade ja kivi­skulptuuridena ning siseruumides seintel, postidel ja põrandal. Kuigi kiviaedade ehitus on pigem meeste ala, on meie peres kivihullus hoopiski mu emal Aime Väronenil.
#000002
Silikooni, silikoonipüssi, väikseid lapikumaid kive ja palli, kummist mänguasja, plastist lillepotte või kasvõi coca-cola pudelit kasutades saab luua väga omanäolisi aiaskulptuure. Silikoon peab kindlasti olema niiskuse- ja ilmastikukindel. Ema kasutab Penosil Neutrali. Suurte tööde, näiteks lillepostamendi jaoks võib seda kuluda lausa seitse tuubi, kuid tulemus on midagi väga ainulaadset. Esimeseks harjutuseks on parim kasutada palli või plastist lillepotti.
Reeglit, kuidas kive kinnitada, ei ole. Igaüks peab leidma endale sobiva viisi. Võib näiteks lasta silikoonpüssist segu kivile ja siis selle kinnitada. Või lasta riba silikooni esemele ja siis paigutada kivid. Üks me aia erilisemaid kiviskulptuure, haldjamaja, nõuab küll natukene rohkem oskusi ja aega. Sinna on lisatud peale kivide ka teokarpe, klaasi ja puuoksi.
#000004